[{"text_idx": "#000002", "text": "Wrth i arweinydd newydd Llafur, Jeremy Corbyn, ddewis ei gabinet yn dilyn ei fuddugoliaeth ddydd Sadwrn, mae nifer o ASau Cymreig wedi hawlio eu lle."}, {"text_idx": "#000003", "text": "Nia Griffith, yr aelod dros Lanelli, fydd llefarydd y blaid ar faterion Cymreig, tra bod ei rhagflaenydd yn y swydd, AS Pontypridd Owen Smith wedi cael portffolio newydd, sef gwaith a phensiynau."}, {"text_idx": "#000005", "text": "Er iddo ddenu beirniadaeth gan rai am \"ddiffyg merched\" yn y prif swyddi, mae Mr Corbyn wedi disgrifio ei gabinet fel un fydd yn \"uno, yn ddynamig a chynhwysol\", ble mae \"merched yn y mwyafrif\"."}, {"text_idx": "#000007", "text": "Pan fydd cabinet newydd Jeremy Corbyn yn cwrdd am y tro cyntaf, fe fydd yna dri wyneb Cymreig o amgylch y bwrdd."}, {"text_idx": "#000009", "text": "\"Mae'n mynd i fod yn siwrne anghyfforddus,\" dywedodd Chris Bryant fore Llun."}, {"text_idx": "#000010", "text": "Wedi'r cyfan, mae'n amlwg bod yna wahaniaeth enfawr ym marn aelodau cyffredin Llafur ar lawr gwlad ac aelodau seneddol y blaid."}, {"text_idx": "#000011", "text": "Mae Jeremy Corbyn yn arwain grw\u0302p seneddol lle does ganddo fawr o gefnogwyr."}, {"text_idx": "#000012", "text": "Roedd 12 o gyn aelodau cabinet Ed Miliband wedi penderfynu dychwelyd i'r meinciau cefn oherwydd eu bod nhw'n anghytuno gyda syniadau a gwleidyddiaeth Corbyn."}, {"text_idx": "#000013", "text": "Yn wir, mae 'na rai sy'n parhau yn y cabinet yn anghytuno 'da fe ar rai o'r pynciau llosg - er enghraifft, ein haelodaeth o'r Undeb Ewropeaidd ac adnewyddu arfau niwclear Trident."}, {"text_idx": "#000016", "text": "Yn ei chyfweliad cyntaf wedi ei phenodiad, dywedodd Nia Griffith ar raglen Taro'r Post ar Radio Cymru ddydd Llun ei bod yn edrych 'mlaen at gydweithio gyda'r arweinydd newydd."}, {"text_idx": "#000018", "text": "\"Yng Nghymru, ni wedi arwain y ffordd o'r blaen - gwrthod defnyddio'r sector preifat yn yr NHS, gwrthod academies. Nawr, gyda'r etholiad sy'n dod blwyddyn nesa', mae angen creu maniffesto newydd, innovative, rhywbeth gwahanol. Fi'n gwybod bod Llywodraeth Cymru yn dipyn mwy i'r chwith - mae cyfle nawr i ddangos y ffordd ymlaen a chydweithio.\""}, {"text_idx": "#000020", "text": "\"Roedden ni wedi dewis dirprwy'r un pryd. Petai ni wedi cael dau etholiad gwahanol, byddai cyfle wedi bod i gael menyw yn fanna petai dyn wedi'i ddewis yn arweinydd. Chi methu rhoi'r bai ar Jeremy am hynna. Ac wrth gwrs, mae o wedi dewis Angela Eagle fel ei ddirprwy yn y ro\u0302l ac mae hynny'n bwysig iawn.\""}, {"text_idx": "#000021", "text": "Disgrifiad o\u2019r llun, Nia Griffith yw llefarydd newydd yr wrthblaid ar faterion Cymreig"}, {"text_idx": "#000024", "text": "\"O dan y Ceidwadwyr, mae gormod o bobl ym Mhrydain yn colli'r cyfle am swydd dda, gyda chyflog byw go iawn, a'r diogelwch a mwynhad sy'n dod o hynny."}, {"text_idx": "#000026", "text": "Ymhlith y swyddi eraill yng nghabinet Llafur, mae Andy Burnham - ddaeth yn ail yn y ras am yr arweinyddiaeth - wedi'i benodi fel llefarydd yr wrthblaid ar faterion cartre', tra bod John McDonnell wedi'i ddewis fel llefarydd ar y trysorlys."}, {"text_idx": "#000027", "text": "Roedd nifer o ffigyrau blaenllaw o fewn y blaid wedi dweud nad oedden nhw eisiau cael eu hystyried am swyddi yng nghabinet Mr Corbyn."}, {"text_idx": "#000036", "text": "CylchgrawnBle nesa' i di\u0302m rygbi Cymru?Y Pafiliwn: O 8,000 o seddi i heddiw5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i MamCwis: Cysylltiadau Cymru a FfraincFideo: Rhyddhau hanner miliwn o glipiau archifPum munud gyda'r actores Nia Gandhi"}, {"text_idx": "#000040", "text": "Carchar yn 'agoriad llygad i anghyfiawnder'"}, {"text_idx": "#000043", "text": "Cwis: Cysylltiadau Cymru a Ffrainc"}, {"text_idx": "#000044", "text": "Fideo: Rhyddhau hanner miliwn o glipiau archif"}, {"text_idx": "#000045", "text": "Pum munud gyda'r actores Nia Gandhi"}]